ROMȂNIA                                                                         
JUDEŢUL PRAHOVA
ORAŞ BOLDEŞTI-SCĂENI
CONSILIUL LOCAL
HOTĂRÂRE
- pentru completarea Contractului de concesiune nr. 4609 din 9.10.2000 privind concesionarea activităţii de alimentare cu apă, canalizare şi epurare a oraşului Boldeşti-Scăeni
	Având în vedere: 
- referatul de aprobare înregistrat sub nr.33379/15.12.2021, prin care primarul oraşului Boldeşti-Scăeni propune completarea Contractului de concesiune nr. 4609 din 9.10.2000 privind concesionarea activităţii de alimentare cu apă, canalizare şi epurare a oraşului Boldeşti-Scăeni;
- raportul de specialitate întocmit de compartimentul de resort, înregistrat sub nr.33380/15.12.2021;
- HCL nr. 134/28.09.2021 privind aprobarea documentației Analiza Cost Beneficiu pentru infrastructura de apă -  apă uzată pentru orașul Boldești- Scăeni și a Strategiei tarifare aferente;
- adresele nr. 1946/7.10.2021 şi nr. 3049/8.11.2021 din partea concesionarului S.C. JOVILA CONSTRUCT S.R.L;
- adresa nr. 917154/11.11.2021 din partea ANRSC;
	- avizul secretarului general al oraşului Boldeşti-Scăeni, înregistrat sub nr.33381/15.12.2021;
	- avizul comisiilor de specialitate nr. 2 şi  nr. 3– administrarea domeniului public şi privat, gestionarea serviciilor de interes local, respectiv juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local,
În temeiul prevederilor art. 129 alin. (2), lit.”d” și alin. (7), lit. „n” , art.139 alin. (1) și ale art.196 alin (1) lit.”a” privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă completarea Contractului de concesiune nr. 4609 din 9.10.2000 privind concesionarea activităţii de alimentare cu apă, canalizare şi epurare a oraşului Boldeşti-Scăeni cu  articolul 141 al cărui cuprins este prevăzut în anexa, ce face parte integrantă din prezenta hotărâre.
Art.2. Se împuterniceşte primarul oraşului Boldeşti-Scăeni să semneze actul    adiţional în condiţiile prezentei hotărâri.
Art.3. Prezenta hotărâre se comunică Serviciului patrimoniu local şi monitorizare servicii publice şi concesionarului S.C. JOVILA CONSTRUCT S.R.L  şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

   PREŞEDINTE DE ŞEDINŢĂ,                                        
        LĂCĂTUŞU IOAN                                          CONTRASEMNEAZĂ
                                                                                   SECRETAR GENERAL,
                                                                                 TUDOR FLORINA NELI
Boldeşti-Scăeni, 22.12.2021

A V I Z
- asupra proiectului de hotărâre privind completarea Contractului de concesiune nr. 4609 din 9.10.2000 privind concesionarea activităţii de alimentare cu apă, canalizare şi epurare a oraşului Boldeşti-Scăeni



	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind completarea Contractului de concesiune nr. 4609 din 9.10.2000 privind concesionarea activităţii de alimentare cu apă, canalizare şi epurare a oraşului Boldeşti-Scăeni, am constatat că acesta a fost iniţiat cu respectarea prevederilor legale în vigoare având ca temei Legea nr 241/2006 a serviciului de alimentare cu apă şi de canalizare, republicată, cu modificările şi completările ulterioare şi H.G. nr. 677/2017 privind aprobarea Metodologiei de analiză cost-beneficiu pentru investiţiile în infrastructura de apă, cu modificările şî completările ulterioare.
	Faţă de cele de mai sus şi în conformitate cu prevederile art. 243, alin. (1) lit.”a” din  OUG nr. 57/2019 privind Codul administrativ, avizez favorabil acest proiect de hotărâre.

